Аляксандр Паўлавіч Шпакоўскі

Аляксандр Паўлавіч Шпакоўскі () — прапагандыст рэжыму Лукашэнкі ў Беларусі, пастаянны ўдзельнік расійскіх прапагандысцкіх тэлевізійных шоу.

 Біяграфія 
Нарадзіўся 18 лістапада 1984 года ў г. МінскуБіяграфія на сайце Палаты прадстаўнікоў Нацыянальнага сходу Рэспублікі Беларусь. Вырас у няпоўнай сям’і. У 2007 годзе скончыў гістарычны факультэт БДПУ імя Максіма Танка па спецыяльнасці «Гісторыя і рэлігіязнаўства», у 2011 годзе — юрыдычны факультэт БДУ па спецыяльнасці «Правазнаўства»Александр Шпаковский Персона. Александр Шпаковский: в Беларуси сильное нарколобби.

У маладосці член Беларускай партыі свабоды. Быў актывістам «Правага альянсу», у 2006 годзе быў адным з ахоўнікаў апазіцыйнага кандыдата ў прэзідэнты Аляксандра Мілінкевіча, але, у адрозненне ад паплечнікаў, не затрымліваўся ўладамі. Яго погляды ў гэты перыяд ацэньваюцца як радыкальна апазіцыйныя. У інтэрнэце часта публікуецца здымак тых часоў, дзе Аляксандр Шпакоўскі на фоне бела-чырвона-белага сцяга пазуе з паднятай правай рукой у «рымскім салюце».

Працаваў настаўнікам гісторыі сярэдняй агульнаадукацыйнай школы; у дзяржаўных установах адукацыі і мясцовых выканаўчых органах улады, у тым ліку ў адміністрацыі Фрунзенскага раёна г. Мінска. Быў адным з арганізатараў праекта «Антымак»Шпаковский, Дермант и «быдло шкловское» — как белорусские деятели клянчили деньги на передел Европы. Выступаў, у прыватнасці, супраць легалізацыі лёгкіх наркотыкаў і заяўляў пра іх шкоду для грамадства. Па сцвярджэнні філосафа і палітолага Уладзімір Мацкевіча, кар’еры Шпакоўскага садзейнічаў кіраўнік Адміністрацыі Прэзідэнта Рэспублікі Беларусь Уладзімір Макей, пасля чаго, па яго словах, «потым гэтых людзей проста перакупілі на грошы АП РФ і Фонду Гарчакова». Таксама згадваецца пра сувязі Шпакоўскага з праўладным палітолагам Юрыем Шаўцовым. У інтэрв’ю 2012 года выступаў супраць прыцягнення ў Беларусь замежнай рабочай сілы («Мы не можам дапусціць, каб сюды прыйшлі нейкія прыхадні, усталявалі свае парадкі») і заявіў у зацікаўленасці ў ператварэнні Расіі ў «рускую дзяржаву для рускага народа». Гісторык Аляксей Братачкін ахарактарызаваў тэарэтычны публіцыстычны артыкул Шпакоўскага як, які мае мала дачынення да сацыяльнай рэчаіснасці і падкрэсліў, што ў артыкуле Шпакоўскага «сэнсы ствараюцца пры дапамозе клішэ і лозунгаў».

У 2016 годзе Шпакоўскі і Аляксей Дзермант суправаджалі лідараў італьянскай неафашысцкай партыі «Новая сіла» і праварадыкальнай Брытанскай нацыянальнай партыі Раберта Фіёрэ і Ніка Грыфіна, якія прыехалі ў МінскКазус Дзерманта Лидеры итальянских и британских неонацистов посетили Беларусь, их сопровождали Дзермант и Шпаковский.

Дырэктар Цэнтра «Актуальная канцэпцыя», удзельнік праекта Аляксея Дзерманта «Цытадэль»Аляксандр Шпакоўскі. БЕЛАРУСКІ НАЦЫЯНАЛІЗМ. Новы вобраз беларускай ідэі . Шпакоўскі разам з Пятром Пятроўскім і Аляксеем Дзермантам удзельнічаў у дзейнасці праекта «Санар-2050», што фінансуецца Адміністрацыяй Прэзідэнта Расійскай ФедэрацыіМы и они. Лица и имена врагов независимости Беларуси . Аналітычны цэнтр ISANS згадаў Аляксандра Шпакоўскага як аднаго з актыўных дзеячаў прарасійскіх арганізацый у БеларусіiSANS: идеологическое обеспечение принудительной интеграции и неонацисты-объединители. У 2017 годзе невядомыя размясцілі ў адкрытым доступе дамп перапіскі нібыта паміж Шпакоўскім і меркаваным каардынатарам антыўкраінскіх акцый Аляксандрам Усоўскім. У лістападзе 2020 года праўладны Беларускі саюз журналістаў выбраў Шпакоўскага ўпаўнаважаным па пытаннях абароны правоў журналістаўВ провластном Союзе журналистов появился уполномоченный по защите журналистов — Александр Шпаковский.

У 2021 годзе ўвайшоў у склад Канстытуцыйнай камісіі, якая распрацавала папраўкі да Канстытуцыі Рэспублікі БеларусьШпаковский, Богдан, Марзалюк. Кто вошел в состав комиссии по разработке изменений в Конституцию. Прымаў удзел у распрацоўцы Канцэпцыі нацыянальнай бяспекі, фарміраванні антынаркатычнага заканадаўства Беларусі. Член Вышэйшага палітычнага савета Беларускай партыі «Белая Русь».

У 2023 годзе Шпакоўскі трапіў у санкцыйны спіс Украіны.

У 2024 годзе стаў дэпутатам Палаты прадстаўнікоў Нацыянальнага сходу Рэспублікі Беларусь VIII склікання ад Свіслацкай акругі № 95. Член Пастаяннай камісіі па міжнародных справах.

 Узнагароды 
Узнагароджаны медалём «За працоўныя заслугі», медалём Следчага камітэта Рэспублікі Беларусь «За ўзаемадзеянне». Мае падзякі Прэзідэнта Рэспублікі Беларусь, Адміністрацыі Прэзідэнта Рэспублікі Беларусь, Савета Рэспублікі Нацыянальнага сходу Рэспублікі Беларусь, Савета Бяспекі Рэспублікі Беларусь, Беларускага інстытута стратэгічных даследаванняў, камандуючага ўнутранымі войскамі МУС.

 Крыніцы 

 Спасылкі 
 Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Палітолагі Беларусі
Катэгорыя:Выпускнікі гістарычнага факультэта БДПУ імя Максіма Танка
Катэгорыя:Выпускнікі юрыдычнага факультэта БДУ
Катэгорыя:Члены Канстытуцыйнай камісіі Беларусі (2021)
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання